Diari Oficial de la Generalitat Valenciana


Sumari del DOGV 4371, del 05-11-2002 (2002/11277)

Informació pública de l'actualització del patronat de la Fundació Asilo de la Santísima Virgen de los Desamparados.
-------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11247


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de l'actualització del patronat de la Fundació Asilo de la Santísima Virgen de los Desamparados. [2002/A11632]
  
Als efectes de regularitzar i actualitzar la situació jurídica de l'òrgan de govern o patronat de la Fundació Asilo de la Santísima Virgen de los Desamparados, instituïda a Chella (València), que figura inscrita en este Registre de Fundacions de la Comunitat Valenciana amb el número 194 (V), i sent els nomenats a ser patrons:
  
El rector de l'església parroquial de Chella
  
El vicari de l'església parroquial de Chella
  
El metge titular i
  
Salvador Granero Ponce
  
Honorio Pallás Pallás
  
José Gimeno Roses
  
Agustín Talón Talón,
  
I en defecte d'estos:
  
L'alcalde de Chella
  
El mestre nacional catòlic
  
El jutge municipal de Chella
  
I havent acceptat el càrrec de la forma legalment establida Ernesto Estellés Ruiz, com a rector de l'església parroquial de Chella.
  
Se li requerix perquè en el termini de 10 dies, comptats a partir del dia següent de la publicació del present escrit, a l'empara del que disposa l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifeste de forma expressa la seua voluntat d'acceptar o no acceptar el càrrec de patró de la citada fundació.
  
A estos efectes, podrà manifestar la seua voluntat mitjançant escrit dirigit al Servici d'Entitats Jurídiques de la Secretaria General de la Conselleria de Justícia i Administracions Públiques, el Registre d'Entrada del qual, té la seu a València, carrer Historiador Chabàs, número 2, sense perjuí que amb posterioritat es formalitze la seua acceptació del càrrec de patró, en els termes previstos en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb firma legitimada per notari, o mitjançant la compareixença realitzada a l'efecte en el Registre de Fundacions). Les dites acceptacions s'hauran de remetre a este Protectorat (excepte en l'últim supòsit) amb una còpia autoritzada o legitimada (no simple) del document que arreplegue l'acceptació. Les acceptacions efectuades s'inscriuran en el Registre de Fundacions per mitjà de resolució motivada.
  
En el cas que, transcorregut el termini assenyalat no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec per al qual va ser nomenat d'acord amb les disposicions reguladores de la institució. Igualment, se li comunica que el Protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV núm. 3.391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o bé procedir a la seua extinció i posterior liquidació.